కేంద్రానికి బుద్ధి చెప్పడానికి ప్రజలు కూడా సిద్ధంగా ఉన్నారుఈసీ ప్రకటనకు కాంగ్రెస్ స్పందనఎన్నికల కమిషన్ కూడా కేంద్రం భాషే మాట్లాడుతోంది: లెఫ్ట్జమిలి ఎన్నికలు సాధ్యం కాదని వ్యాఖ్యన్యూఢిల్లీ, అక్టోబరు 5: లోక్సభ, రాష్ట్రాల అసెంబ్లీ ఎన్నికలను ఒకేసారి నిర్వహించే యోచనలో కేంద్రం ఉంటే.. ‘వచ్చే సెప్టెంబరు నాటికి జమిలి ఎన్నికల నిర్వహణకు మేం సై’ ..అని ఎన్నికల కమిషన్ అంటోంది! అందుకు అవసరమైన వీవీపాట్ యంత్రాలను, ఇతర సామగ్రిని సన్నద్ధం చేసుకుంటోంది. 24 లక్షల ఈవీఎంలు.. 16 లక్షల పేపర్ ట్రయల్ యంత్రాలు ఉంటే చాలని ఎన్నికల కమిషనర్ ఓపీ రావత్ గురువారం అన్నారు. అయితే, ఇన్నాళ్లుగా లేనిది.. ఈసీ తాజా ప్రకటనతో విపక్షాల్లో ఒక్కసారిగా చలనం వచ్చింది. ఈసీ సైతం కేంద్ర ప్రభుత్వ భాషే మాట్లాడుతోందని వామపక్షాలు ఆరోపిస్తున్నాయి. జమిలి ఎన్నికలను అవి వ్యతిరేకిస్తుండగా.. కాంగ్రెస్ పార్టీ మాత్రం జమిలి ఎన్నికలకు తాము సిద్ధంగా ఉన్నామని.. రాష్ట్రాల అసెంబ్లీలతోపాటు లోక్సభకు ముందస్తు ఎన్నికలు జరిపించాలని డిమాండ్ చేస్తోంది. ప్రధాని నరేంద్రమోదీ పట్ల.. ఆయన శుష్కవాగ్దానాల పట్ల ప్రజలు విసుగెత్తిపోయి ఉన్నారని, ఎన్నికలు జరిగితే కేంద్రానికి తగిన సమాధానం ఇచ్చేందుకు సిద్ధంగా ఉన్నారని కాంగ్రెస్ అధికార ప్రతినిధి రణ్దీప్ సూర్జేవాలా అన్నారు. ‘‘‘భారత్ వెలిగిపోతోంది’ అంటూ 2004లో ప్రచారం చేసుకుని ముందస్తు ఎన్నికలు నిర్వహించిన వాజపేయీ సర్కారును ఓడించినట్టుగానే.. ప్రస్తుత సర్కారుకూ తగిన విధంగా బుద్ధి చెప్పేందుకు ప్రజలు సిద్ధంగా ఉన్నారు. ‘మోదీజీ అచ్ఛే దిన్ ఎక్కడ’ అని నిలదీయడానికే వారు ఎన్నికల కోసం ఎదురుచూస్తున్నారు’’ అన్నారు. మరోవైపు.. వామపక్షాలు మాత్రం, జమిలి ఎన్నికల వంటి పెద్ద నిర్ణయాన్ని కేంద్రం ఏకపక్షంగా తీసుకోరాదని అంటున్నాయి. ఇది సాధ్యం కాదని సీపీఐ నేత డి.రాజా అన్నారు. ఇది రాజకీయ అంశమని.. వ్యక్తిగతంగా నిర్ణయించేది కాదని సీపీఎం నేత బృందా కరత్ అన్నారు. రాష్ట్ర ప్రభుత్వాల పదవీకాలం ఐదేళ్లని.. ఎట్టిపరిస్థితుల్లోనూ దాన్ని మార్చలేరని ఆమె గుర్తుచేశారు. కాగా.. జమిలి ఎన్నికల నిర్వహణకు చట్టపరమైన ఏర్పాట్లు అవసరమని కేంద్ర ఎన్నికల సంఘం మాజీ కమిషనర్లు ఎమ్మెస్ గిల్, ఎన్ గోపాలస్వామి తదితరులు అంటున్నారు. తగిన యంత్రసామగ్రి ఉంటే నిర్వహణ పెద్ద కష్టమేమీ కాదని.. కానీ, అన్ని రాష్ట్రాల పదవీకాలం ఒకేసారి ముగిసేలా చేయాలంటే అందుకు చట్టం చేయాల్సిన అవసరం ఉందని గోపాలస్వామి.. రాజ్యాంగ సవరణ అవసరమని గిల్ అభిప్రాయపడ్డారు.
kendraaniki buddhi cheppadaaniki prajalu kuudaa siddamgaa unnaarueesee prakatanaku congress spandaneennikala kamishan kuudaa kendram bhashe matladutondi: leftjomili ennikalu saadhyam kaadani vyaakhyanyuudlli, aktobaru 5: loksabha, rashtrala assembley ennikalanu okesari nirvahinche yochanalo kendram unte.. ‘vache septembaru naatiki jamili ennikala nirvahanaku mem sai’ ..ani ennikala kamishan antondi! anduku avasaramaina veevipat yantraalanu, itara saamagrini sannaddham chesukuntondi. 24 lakshala eevaemlu.. 16 lakshala paper trial yantraalu unte chaalani ennikala commisioner opee ravat guruvaram annaru. ayithe, innaallugaa lenidi.. eesee taja prakatanatho vipakshaallo okkasariga chalanam vachindi. eesee saitam kendra prabhutva bhashe matladutondani vaamapakshaalu aaropistunnaayi. jamili ennikalanu avi vyatirekistundagaa.. congress party maatram jamili ennikalaku taamu siddamgaa unnaamani.. rashtrala asembleelathopaatu loksabhaku mundastu ennikalu jaripinchaalani demand chestondi. pradhaani narendramodi patla.. aayana shushkavaagdaanaala patla prajalu visugettipoyi unnaarani, ennikalu jarigithe kendraaniki tagina samadhanam ichenduku siddamgaa unnaarani congress adhikara pratinidhi randip surjewala annaru. ‘‘‘bharat veligipotondi’ antuu 2004loo prachaaram chesukuni mundastu ennikalu nirvahinchina vajapeyeeyee sarkaarunu odinchinattugaane.. prastuta sarkaarukuu tagina vidhamgaa buddhi cheppenduku prajalu siddamgaa unnaaru. ‘modiji achche din ekkada’ ani niladeeyadaanike vaaru ennikala kosam eduruchustunnaru’’ annaru. marovaipu.. vaamapakshaalu maatram, jamili ennikala vanti pedda nirnayaanni kendram ekapakshamgaa teesukoraadani antunnayi. idhi saadhyam kaadani cpi netha di.raja annaru. idhi rajakeeya amsamani.. vyaktigatamgaa nirnayinchedi kaadani cpm netha brunda karat annaru. rashtra prabhutvaala padaveekaalam aidellani.. ettiparisthithulloona daanni marchalerani aame gurtuchesaaru. kaga.. jamili ennikala nirvahanaku chattaparamaina erpaatlu avasaramani kendra ennikala sangham maji kamishanarlu emmes gill, en gopalaswamy taditarulu antunnaru. tagina yantrasamagri unte nirvahana pedda kashtamemi kaadani.. cony, anni rashtrala padaveekaalam okesari mugisela cheyalante anduku chattam cheyalsina avasaram undani gopalaswamy.. raajyaamga savarana avasaramani gill abhipraayapaddaaru.